ДО:

**Собрание на Република Македонија**

**Комисијата за земјоделство, шумарство и водостопанство**

**Агенција за храна и ветеринарство**

**Министерство за земјоделство шумарство и водостопанство**

**Влада на Република Македонија**

**Предмет:** **Дополнителни објаснувања и аргументи во однос на предлог aмандманите поднесени од здружението за заштита на животните „Анима Мунди“**

Почитувани,

Во контекст на Собраниската процедура на која подложи Предлог Законот за заштита и благосостојба и нашето внимателно следење на реализираното Прво читање на Законот, (*дискусијата водена помеѓу сите членови на Комисијата за земјоделство, шумарство и водостопанство, пратеничката г-а Лилјана Поповска и директорот на Агенцијата за храна и ветеринарство, г-н Дејан Рунтевски*) и поставените тези и прашања,

Чувствуваме потреба да дадеме дополнителни објаснувања и аргументи во прилог на нашите предлог Амандмани, во доменот кој ни претставува основен фокус.

Веруваме дека овие дообјаснувања се од исклучителна важност и дека може да помогнат во Вашата соодветна проценка и одлучување.

**За таа цел Ви доставуваме:**

1. **Амандман бездомни кучиња** – дообјаснување зошто предлогот на кој инсистираме , освен што е хуман е единствен кој нуди трајно решение, здравствена заштита и зголемена безбедност и е економски најисплатлив по заедницата, т.е. буџетот на ЕЛС. Поточно зошто секоја друга метода и/или недоследно спроведување на истата би била неефикасна, не би обезбедила здравствена заштита на населението и би претставувала циклично трошење на ограничените средства на општините.
2. **Амандман експерименти** – дообјаснување во однос на важноста да овој амандман биде усвоен.
3. **Амандман за потребно дефинирање на забранети постапки** суштински важен во одредувањето на границите како смее, а како не смее да се постапува со животните, како една општа рамка за постапување, во чии граници потоа со другите одредби ќе се доуреди суштината и механизмите за постигнување на реалната благосостојба на животните.

На крај заблагодаруваме на оние кои за време на дискусијата ги земаа предвид реакциите на граѓаните, меѓународната јавност, здруженијата за заштита на животни и кои што за законот дебатираа тргнувајќи од неговата непобитна суштина, а тоа е заштитата на животните. Признавањето на правата на животните е цивилизациски напредок, основа за соживот на видовите во природата, а почитувањето кое човек го чувствува во однос на животните е нераскинливо со меѓучовечкото почитување и уважување.

Со почит,

Активисти на здружението за заштита на животни Анима Мунди